Diari Oficial de la Generalitat Valenciana


Sumari del DOGV 6337, del 20-08-2010 (2010/8067)

Notificació de la sentència dictada en el judici de divorci contenciós número 548/2009.
---------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8067


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós número 548/2009. [2010/8067]  
Assumpte civil 000548/2009  
Elena Carrió Durá, secretària del Jutjat de Primera Instància numero 7 de Castelló de la Plana.  
En el judici a què es fa referència s'ha dictat la resolució que té el text que, literalment, és com segueix:  
«Castelló de la Plana, 10 de juny de 2010  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions de judici de divorci número 548/2009, promogudes a instàncies de Francisco Rosique Avellán, representat per la procuradora la senyora Sánchez Bosquet i defesa per la lletrada la senyora Nicolau Gozalbo, contra María del Carmen Riaza Ortuño, en rebel·lia.  
Antecedents de fet:  
Primer. La procuradora la senyora Sánchez Bosquet, en la representació que té acreditada de Francisco Rosique Avellán, va promoure una demanda de divorci contra María del Carmen Riaza Ortuño, en què, després d'al·legar els fets i fonaments de dret que va estimar aplicables va concloure amb la súplica que es dictara una sentència on es declarara que pertoca el divorci dels litigants.  
Segon. Una vegada admesa a tràmit la demanda, es va citar a termini de forma legal el demandat, el qual no va comparéixer dins del termini establit i en la forma escaient; per la qual cosa va ser declarat en rebel·lia.  
Tercer. Convocades les parts a la vista, aquesta tingué lloc el dia 10 de juny de 2010, amb l'única assistència de la part actora, la qual es va ratificar en la seua demanda. Després de rebre el plet a prova, es practicaren les admeses i declarades pertinents, les quals consistiren en documental (donar com a reproduïda l'aportada amb la demanda). Practicada tota la prova en l'acte, el plet va quedar vist per a sentència sense més tràmits.  
Quart. En aquest procediment han de declarar-se com a fets provats aquells que es relaten a continuació.  
1. Francisco Rosique Avellán i María del Carmen Riaza Ortuño van contraure matrimoni a Almassora (Castelló) el dia 23 d'agost de 1971. (fet acreditat mitjançant el certificat de matrimoni adjuntat a la demanda).  
2. Del matrimoni esmentat va nàixer un fill, Francisco, el 30 de gener de 1976 (fet provat mitjançant el certificat de naixement del fill aportat amb la demanda).  
Fonaments de dret:  
Primer. Atés que han transcorregut tres mesos des de la celebració del matrimoni, concorren els requisits que, de conformitat amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, com que no se n'ha sol·licitat cap ni consta que concórreguen circumstàncies que obliguen a adoptar-les d'ofici, no pertoca prendre-hi cap acord.  
Tercer. La naturalesa especial de les pretensions deduïdes en aquest plet fa que no s'estime procedent condemnar cap dels litigants a pagar les costes.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda formulada per la procuradora la senyora Sánchez Bosquet, en nom i representació de Francisco Rosique Avellán contra María del Carmen Riaza Ortuño, i declare dissolt per divorci el matrimoni dels litigants esmentats, amb tots els efectes legals. Tot això sense realitzar un pronunciament exprés de condemna a costes.  
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Per a la notificació a la demandada rebel, en parador ignorat, publiqueu edictes al tauler d'anuncis del Jutjat i en el Diari Oficial de la Comunitat Valenciana.  
Una vegada siga ferma, inscriviu-la al marge de la inscripció del matrimoni al Registre Civil d'Almassora (Castelló).  
Aquesta és la meua sentència, que pronuncie, mane i firme».  
La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe.  
Atés que es desconeix el domicili o la residència actuals de la part demandada, en aquesta data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Butlletí Oficial de la Província de Castelló, per a portar a efecte la diligència de notificació de sentència a la part demandada María del Carmen Riaza Ortuño.  
Castelló de la Plana, 10 de juny de 2010.- La secretària judicial: Elena Carrió Durá.